Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 517/14/7707	Prešov, 15.6.2015
EEČ : 2-58-351-2015

U Z N E S E N I E

Trestná vec:	obvinený XXXXX a spol. 
Prečin:	zločin lúpeže podľa § 188 ods. 1 Trestného zákona spáchaného formou  spolupáchateľstva podľa § 20 Trestného zákona

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno a Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v čase okolo 16.00 hod. dňa 25.07.2014 v Lipanoch, okr. Sabinov, vedľa bytového domu na ul. Komenského č. 11, pristúpili k tam na lavičke sediacemu XXXXX z Lipan, okr. Sabinov a so slovami „daj mi mobil“ od neho XXXXX žiadal mobilný telefón zn. LG 400, čierno-sivej farby, bez SIM karty, ktorý mal položený na lavičke vedľa seba, pričom XXXXX sa snažil  telefón chrániť tak, že si ho oboma rukami pritlačil k telu, kde XXXXX sa mu ho snažil vytrhnúť z ruky, pričom ml. XXXXX vtedy udrel päsťou  XXXXX do ľavého oka, v dôsledku čoho XXXXX pustil mobil z rúk,  XXXXX ho zobral, vložil si ho do vrecka a následne udrel XXXXX opakovane päsťami do tváre a jeden krát ho kopol kolenom do brucha, čím mu takto spôsobili spoločným konaním opuch nad ľavým okom, drobné poranenie bez potreby liečenia a PN a po tomto XXXXX hodil o zem predmetný mobilný telefón zn. LG 400, ktorý sa pri tomto rozbil, čím takto spôsobil XXXXX škodu vo výške  80,- Eur, 

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:

	Uznesením vyšetrovateľa PZ Okresného riaditeľstva PZ, Odboru kriminálnej polície XXXXX, sp. zn.: ČVS:ORP-782/1-VYS-PO-2014 zo dňa 25.07.2014 bolo podľa § 199 ods. 1 Trestného poriadku začaté trestné stíhanie a následne uznesením tej istej spisovej značky zo dňa 30.07.2014 bolo podľa § 206 ods. 1 Trestného poriadku vznesené obvinenie XXXXX a ml.  XXXXX pre zločin lúpeže podľa § 188 ods. 1 Trestného zákona spáchaného formou  spolupáchateľstva podľa § 20 Trestného zákona na tom skutkovom základe, ako je to uvedené v predmetnom uznesení. 

           Podľa § 2 ods. 10 Trestného poriadku, orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie. Dôkazy obstarávajú z úradnej povinnosti. Právo obstarávať dôkazy majú aj strany. Orgány činné                   v trestnom konaní s rovnakou starostlivosťou objasňujú okolnosti svedčiace proti obvinenému, ako aj okolnosti, ktoré svedčia v jeho prospech, a v oboch smeroch vykonávajú dôkazy tak, aby umožnili súdu spravodlivé rozhodnutie.

           Podmienka náležite zistiť skutkový stav veci znamená, že v trestnom konaní musia byť všetky okolnosti trestného činu zistené v takom rozsahu, aby bolo možné vzhľadom na konkrétne štádium trestného konania rozhodnúť. Zisťuje sa skutok, ktorý je predmetom konania, vo všetkých okolnostiach majúcich význam pre rozhodnutie, a to vždy spôsobom, ktorý zákon určuje.   

           Podľa § 2 ods. 12 Trestného poriadku, orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné                             v trestnom konaní alebo niektorá zo strán. V tomto ustanovení je vyjadrená zásada voľného hodnotenia dôkazov.

           Podľa § 215 odsek 1 písmeno a) Trestného poriadku, prokurátor zastaví trestné stíhanie, ak je nepochybné, že  sa  nestal  skutok,  pre ktorý sa vedie                                trestné stíhanie.  

           Podľa § 188 a nasl. Trestného zákona, sa zločinu lúpeže dopustí ten, kto proti inému použije násilie alebo hrozbu bezprostredného násilia v úmysle zmocniť sa cudzej veci.

           V predmetnej trestnej veci boli vykonané procesné úkony a to: výsluchy obvinených - XXXXX a ml. XXXXX, svedka - poškodeného  XXXXX, svedkov: XXXXX, XXXXX, XXXXX, XXXXX, boli zabezpečené rôzne listinné dôkazy.

        Obvinené osoby spochybňovali výpoveď menovaného poškodeného v súvislosti    s použitím násilia voči jeho osobe za účelom  odňatia  jeho  veci, mobilného telefónu s tým, že  poškodený pri sebe ani mobilný telefón kritického dňa 25.07.2014 nemal.

         Obvinený XXXXX priznal, že dal menovanému dve facky po tom, ako poškodený, ktorý bol otočený smerom k nemu „ nadával.“	

         Svedok-poškodený v priebehu vyšetrovania menil svoju výpoveď, pričom v poslednej výpovedi zo dňa 26.02.2015, po predložení listinných dôkazov vyšetrovateľom PZ, z  ktorých vyplynulo, že dňa 20.03.2014, teda ešte pred spáchaným skutkom (25.07.2014) došlo k založeniu spomínaného „odcudzeného“ mobilného telefónu jeho otcom do záložne XXXXX uviedol, že „ skutočne bol pobitý  XXXXX a XXXXX, ale časť, kde uvádzal, že mu pri tomto bol ulúpený mobilný  telefón zn. LG si vymyslel, lebo tí chlapci boli veľkí frajeri a robili si z neho srandu a tiež ho zbili.“

        Vzhľadom na vyššie uvedené, ako aj s poukazom na dôkazy zabezpečené  vo veci konajúcim vyšetrovateľom PZ po vznesení obvinenia, a z nich plynúce skutočnosti považujem za nepochybné, že sa  nestal  skutok,  pre ktorý sa vedie  trestné stíhanie voči XXXXX a ml. XXXXX, preto bolo trestné stíhanie pre zločin lúpeže podľa § 188 ods. 1 Trestného zákona spáchaného formou  spolupáchateľstva podľa § 20 Trestného zákona zastavené podľa § 215 ods. 1               písm. a/  Trestného poriadku, čím vydanie tohto uznesenia považujem za dostatočne odôvodnené.

Poučenie:

Poučenie:  Proti tomuto uzneseniu je prípustná sťažnosť, ktorú je možné podať  do 3 (troch) dní  od  jeho   doručenia  na  tunajšiu   prokuratúru, o ktorej 
                rozhodne Krajská prokuratúra v Prešove. 
        	    Sťažnosť má odkladný účinok.

JUDr. Mária Eštoková
prokurátorka